
II metai 


ŪKININKAMS 


Sėkite daugiau mišinių žaliajam pašarui 


Mūsų krašte piemininkystė plečiasi 
ir ja susidomėjimas didėja. Kas gi 
šiandien geriau gali išimokėti už pieno 
gamybą? Pieno gaminiai šiandien ge- 
riausia išsimoka iš visų žemės ūkio ga- 
minių. Jų kainos yra tvirtos ir gan pas- 
tovios, be to, vis rodo gerėjančią links- 
mę. Tuo tarpu javų ir mėsos kainos 
yra labai nepastovios ir nepalyginamai 
žemesnės. 

Augant pienininkystei, ūkininkai vis 
labiau pradeda rūpintis geresnių, mais- 
tingesnių pašarų gamyba. Nes tik ge- 
resniais pašarais, ir turint jų pakanka- 
mą kiekį, galima būtų labiau išvystyti 
karvių pieningumą. Todėl mūsų ūkinin- 
kai, išsiskirstę į vienkiemius, sėja dau- 
giau dobilų ir tik kaikurie mėgina pasi- 
sėti ir mišinių. Bet mišinių dar sėjama 
labai mažai. Tačiau dobilai vienais me- 
tais uždera labai gerai, o kitais metais 
beveik visiškai pražūna. Pavyzdžiui per- 
nai dobilai buvo labai geri, o šiemet, 
atrodo, bus blogi, nes po žiemos daug 
kur visai pranyko. Todėl šiemet ypač 
reikėtų daug daugiau pasisėti mišinių 
žaliam pašarui ir šienui, kad galima būtų 
pavaduoti neužderėjusius dobilus. Taip 
pat mūsų ūkininkai turi labai blogas 
gyvuliams ganyklas arba ir visai jų ne- 
turi, o gano pūdyme ant dirvų. Todėl 
dažnai esti taip, kad karvės stovėda- 
mos tsarte ir šeriamos žiemos pašaru 
duoda daugiau pieno, nei tada, kai jos 
išgenamos blogon ganyklon. Taigi tie 
ūkininkai, kurie neturi karvėms gerų 
ganyklų, turi daugiau sėti mišinių ža- 
liajam pašarui. Žaliasis pašaras karvėms 
galės gerai papildyti blogas ganyklas ir 
tada jos duos daug pieno, ganydamosi 
ir menkose ganyklose. 

Mišiniai žaliajam pašarui reikia sėti, 
pradedant ankstyvuoju pavasariu ir bai- 
giant viduvasariu. Reikia taip sėją nu- 
taikyti, kad, kai prasidės žaliųjų mišinių 
šėrimas, kad jis per visą vasarą nenu- 
trūktų. Todėl mišinius reikia sėti skly- 
pais su 2—3 savaičių laiko protarpiais. 
Tada,kai pražydės žaliasis mišinys anks- 
čiausia pasėtame sklype, pradėsime 
jì piauti ir gyvuliams šerti ir kai baig- 
sime šerti, bus jau galima pradėti piauti 
sekantį, vėleliau užsėtąjį sklypą ir t. t. 
Be to, mišiniai tinka šerti ne tiktai žali 
stačiai nuo lauko, bet jeigu jų turima 
daugiau, tai galima nušienauti ir su- 
džiovinti į šieną. Toks mišinių šienas, 
nupiautas žydėjimo metu, prilygsta arba 
dar ir prašoksta savo rmaistingumu ir 
sveikumu dobilų šieną. 


Mišinius reikia sėti į gerą, patręštą 
arba nenualintą, švarią dirvą. Labai nau- 
dinga mišiniams anksti pavasarį išvežti 
nors nestorai mėšlo ir aparti. Tada jie 
labai gerai auga, geriau dirva palaiko 
drėgmę ir vėliau po jų, kiek patręšus 
mineralinėmis trąšomis galima sėti žie- 
minius javus, rugius ar kviečius. Nie- 
kad neišsimoka mišiniais užsėti blogų 


nualintų dirvų, nes jose, tik labai pa- 
lankioms oro sąlygoms esant, gali 
užaugti vidutinis derlius, bet paprastai 


užauga tik labai menkas mišinys, 
Mišiniams geriausia tinka ankštiniai 
augalai su avižomis ir miežiais. Vidu- 
tinio sunkumo ir sunkiose žemėse ga- 
lima mišiniams sėti vikius, žirnius, bo- 
bikus ir avižas. Kiek lengvesnėse, bul- 
vinėse žemėse bobikus ir vikius galima 
pavaduoti peliuškomis. Atsižvelgiant į 
dirvos sąlygas mišinius galima sudaryti 
įvairius iš nurodytų augalų. Jei sėjama 
tik vikiai su avižomis, tai vikių sėklos 
duodama nuo 50 iki 75%, o avižų nuo 
50  259/,. Paprastai reikia stengtis, kad 
mišinyje užaugtų daugiau ankštinių au- 
galų, nes jie yra geriausias ir maistin- 
giausias pašaras, o varpiniai, avižos, 
miežiai mišinyje gali būti mažesniame 
kiekyje, kad tik galėtų palaikyti ankšti- 
nius, kad jie nesugultų. Lengvesnėse 
žemėse taip pat dabar sėjamas saldu- 
sis lubinas su avižcmis ir peliuška ža- 
liąjam pašarui. Toks mišinys gali augti 
ir liesesnėje, labiau nualintoje žemėje. 
Mišinius reikia taikyti pasėti drėg- 
non žemėn arba prieš lietų, kad jie 
galėtų gerai sudygti, o kai gerai su- 
dygs, tai neblogai ir užderės. Svarbu 
mišiniams kad jų nenustelbtų piktžolės. 


Todėl geriausia yra, kai žemė jiems 
paruošiama iš rudens. 
Kad mišinių šienas būtų aukščiau- 


sios kokybės, reikia būtinai nepralaukti 
su jų šienavimu. Juos reikia šienauti 
tada, kai pilnai sužysta ankštiniai auga- 
lai ir tik pradeda megsti pirmąsias 


ankšteles. Kiek Ilgiau pralaukus tą laiką, 
mišinys sukietėja, sumedėja, pradeda 
sėklos nokti ir tada jo virkščių ir šiau- 
dų pašarinė vertė pasidaro labai menka, 
artima paprastoms virkščioms Ir šiau- 
dams. 

Mišinius geriausia yra sėti po dra- 
poku, o kas drapoko neturi, tai galima 
negiliai plūgu aparti. Kai dirva yra sau- 
sa, tai tada patartina pasėti po plūgu, 
paskui priakėti ir suvoluoti dirvą, o pas- 
kui dar po kartą pervažiuoti su lengva 
akėčia, kad supurinus patį dirvos pa- 
viršių, kad jis greit nedžiūtų. 

Peliuškų mišinys su avižomis ir sal- 
džiuoju lubinu gerai tinka ne tiktai leng- 
vesnėms dirvoms, bet jis labai gerai 
uždera ir žemutiniuose, juoduosiuose 
durpynuose. 

Mišiniai turi tą gerą privalumą, kad 
jie trumpai auga, neilgai turi užėmę dir- 
vą. Todėl juos galima sėti pūdyme, kaip 
priešsėlį prieš žieminius javus, ir kaip 
posėlį, po ankstyvųjų bulvių, miežių ir 
rugių. Be to, mišiniai, kai gerai uždera 
ir palaiko dirvą apdengę, tai po jals 
pranyksta daug piktžolių ir dirva už 
laiko gerą struktūrą. Todėl užuot ne- 
naudingo pūdymo, kurį naudojate 
ganyklai, geriau sėkite daugiau mišinių 
žaliajam pašarui ir šienui, tai turėsite 
iš to daug daugiau naudos, nei pirmuoju 
atveju, 

Mišinių sėklą reikia sėti daug tan- 
kiau, nei sėjama tie augalai grūdams. 
Sėjant vikius su avižomis reikia sėti nuo 
200 iki 250kg į ha. Tada toks mišinys, 
suaugęs, nepaliks nė vienos pėdos že- 
mės neapdengęs. Gerai užderėjęs mi- 
šinys vikių su avižomis duoda 150—225 ą 
žalio pašaro. Jo gali užtekti 10 karvių 
iššerti per mėnesį. 

Jeigu mišiniui neduodama nė kiek 
mėšlo, tai reikia duoti nors mineralinių 
trąšų. | 1 ha reikia duoti 2—3 maišus 
zuperio, o lengvesnėse žemėse dar ir 
kalio druskos 1—2 maišus. M. C 


ŪKIŠKOS NAUJIENOS 


LIETUVOS VALSTYBĖJE 


Atidarytos gyvulių gydymo 
klinikos 


Neseniai Lietuvos Veterinarijos Aka- 
demija atidarė naujas gyvulių gydymo 
klinikas. Jau ir anksčiau gyvuliai buvo 


gydomi prie Veterinarijos Akademijos: 
kur studentai atlikdavo praktiką. Bet 
nesant specialių gyvulių gydimo klinikų, 
tas darbas buvo labai nepatogus ir 
trukdomas. Dabar, atidarius tokias kli- 
nikas, bus patogu ne tiktai ūkininkams 
gydyti jose savo gyvulius, bet taip pat 
ir Veterinarijos Akademijos studentai 

turės tose klinikose gerą praktiką gy- 
dymo srityje. Be to, prie Veterinarijos 
Akademijos yra dar Bakteriologijos 
Institutas, kuris laiko apie 70 arklių, su 
kuriais daro įvairius serologinius tyri- 
mus ir gamina skiepijimams serumus. 
Todėl dažnai pasitaiko ir tų arklių su- 
sirgimaj. Tad ir čia studentai turi progų 
juos gydyti. 


Klaipėdoje litai išimti iš 
apyvartos 

Iki balandžio 30 d. Klaipėdos krašte 
greta vokiškų markių apyvartoje buvo 
ir lietuviški litai. Tačiau Vokietijos ko- 
misaras Klaipėdos kraštui paragino gy- 
ventojus, kad jie greičiau iškeistų litus 
į markes, nes nuo š. m. balandžio 1 d. 
apyvartoje galės būti vartojamos tik 
vokiškos markės. 


Didelė cemento paklausa 


Prasidėjus statybos darbams Kaune 
ir kituose Lietuvos miestuose, o taip 
pat gyvai vykstant statybai kaimuose, 
atsirado didelė cemento paklausa. Per 
Klaipėdos užėmimą cemento pristaty- 
mas buvo kiek susitrukdęs, bet dabar 
vėl vyksta normaliai. Cementas gabe- 
namas per Klaipėdos uostą iš Anglijos 
ir kitų užjūrio kraštų ir geležinkeliais 
iš Latvijos, Sovietų Rusijos ir Lenki- 
jos. Tik viename Kaune kasdien par- 
duodama 10 — 12 vagonų cemento. 
Esant dideliam cemento pareikalavimui, 
net juntamas jo pristatymo nespėjimas. 


Gyvai perkamos žemės ūkio 


mašinos 
Po krizės metų, žymiai pagėrėjus 
Lietuvos ūkininkų ekonominei būklei 


ir pakilus žemės ūkio kultūros lygiui, 
o iš kitos pusės, trūkstant žemės ūkio 
darbininkų, gyvai perkamos įvairios že- 
mės ūkio mašinos, Labai daug Lietūkis 
parduoda ūkininkams šių mašinų: kul- 
tivatorių, šienapiūvių, javapiūvių, arkli- 
nių yrėblių, separatorių, kuliamųjų ma- 
šinų ir kitų. Taip pat daug parduodama 
motorų ir traktorių žemės ūkio maši- 
noms varyti. 

Taigi neatsižvelgiant į nepaprastą 
tarptautinį jėgų ir nervų įtempimą, Lie- 
tuvos ūkininkai be krašto apsaugos 
priemonių ir ginklavimosi tikraisiais 
ginklais, smarkiai ginkluojasi ir ūkiškai, 
pirkdami ūkiškus ginklus—žemės ūkio 
mašinas ir įrankius. Tas parodo ne ką 
kita, kaip tiktai Lietuvos ūkininkų kul- 
tūrinį ir ūkišką subrendimą. 


MŪSŲ KRAŠTE IR KITUR 


Mineralinės trąšos rudens 
sezonui 


Visi kooperatyvai, kurie anksčiau 
pirkdavo mineralines trąšas, dabar gavo 
iš savo sąjungų raštus, raginančius, kad 
šių metų ir rudens sezonui mineralines 
trąšas užsisakytų dabar ir, gavę jas, lai- 
kytų savuose magazinuose iki sezono. 
Trąšos bus duodamos kooperatyvams 
komisan ir jų pervežimą apmokės pa- 
tys fabrikai. Kooperatyvai raginami tiek 
trąšų imti, kiek tik jų galės sutalpinti 


turimuose sandėliuose. Toks koopera- 
tyvų paraginimas magazinuoti minera- 
lines trąšas savuose sandėliuose toli- 
mam rudens sezonui dar iš viso pirmą 
kartą buvo išsiuntinėtas. 


Ūkininkai priešlėktuvinei 
apsaugai 


Mūsų krašto ūkininkai valsčių savi- 
valdybių yra raginami išpirkti priešlėk- 
tuvinės apsaugos paskolos lakštų už tiek 
auksinų, kiek jie turi ha žemės. Be to, 
ūkininkai kviečiami aukoti, kiek kas 
gali, Tautinio Ginimosi Fondui (F.O.N.), 


Azotinių trąšų pirkimas 
sumažėjo 


1938 m. mineralinių azotinių trąšų 
Lenkijos ūkininkai išpirko mažiau, nei 
1937 m. 1937 m. jų buvo išpirkta 213.374 
tonai už 46 517.000 auks., o 1938 m. — 
204.467 tonai už 44.65?.000 auks. Taigi 
praėjusiais metais azotinių trąšų kieky- 
bės atžvilgiu buvo išpirkta mažiau, nei 
1937 m. 4,29/,, o vertės atžvilgiu ma- 
žiau 49/,. Azotinių trąšų suvartojimo 
sumažėjimas aiškinamas javų kainų 
atpigimu ir minėtų trąšų sumažėjusiu 
išsimokėjimu. 


Komasacijos darbai Vilniaus 
vaivadijoje 


Vilniaus vaivadijos ūkininkai jau la- 
bai gerai suprato ir įvertino, kokią turi 
reikšmę žemės ūkiui komasacija (skirs- 
tymasis į viensėdžius). Todėl visi kai- 
mai prašo kuo greičiausiai įvykdyti že- 
mès komasaciją. Tačiau esant aprėž- 
toms techniškoms jėgoms, komasacija 
vykdoma nė iškart visur, bet laipsniš- 
kai visose apskrityse. Pradedant poka- 
riniais metais ir baigiant šių metų ba- 
landžio 1 d. visoje Vilniaus vaivadijoje 
per tą laiką buvo sukomasuota 72.248 
ūkininkų žemė 2.483 kaimuose. Suko- 
masuotos žemės bendras plotas sudaro 
595.092 ha arba 42,49/, visos žemės plo- 
to, kuris buvo reikalingas komasacijos. 

Kaip parodė darbų praktika, kasmet 
vidutiniškai Vilniaus vaivadijoje suko- 
masuojama apie 65000 ha žemės. 

Iki šiol paskirose apskrityse buvo 
sukomasuota: Brėslaujos 55,39/; visos 
žemės, reikalaujančios  komasagGijos, 
Dysnos—60,19/;, Molodečino — 33,39/4, 
Ašmenos — 34,59/, Pastovų — 26,39/,, 
Švenčionių—54,39/,, Vileikos—36,69/, ir 
Vilniaus-Trakų — 36,59/. Jeigu koma- 
sacijos darbų sparta nesumažės, tai 
Vilniaus vaivadijoje visi komasacijos 
darbai bus pabaigti tik per 10—15 metų. 


Naujos spirito varyklos 


Nuo praėjusiųjų metų vasaros iki 
šiol Vilniaus vaivadijon paduota užtvir- 
tinti10 naujų spirito varyklų projektų. Vai- 
vadija iki šiol jau užtvirtino iš jų 7 pro- 
jektus. 

Šios naujos spirito varyklos bus: 
Brėslaujos apskrityje — 2, Dysnos—1, 
Molodečino—2, Svenčionių—3, Vilniaus- 
Trakų — 1, Vileikos — 1. 8 iš jų bus 
privatiškos ir 2 kooperatinės. 

Spiritui varyti, kaip žinoma, 
giausia vartojamos bulvės ir 


dau- 
rugiai. 


Todėl dalis tų žemės ūkio produktų ir 
mūsų krašte galės būti perdirbti į pra- 
monės gaminį — spiritą. 


Sėjamųjų mašinų propaganda 


Pernai metais buvo pradėta Lenki- 
joje smarki sėjamųjų eilinių mašinų 
propaganda smulkiųjų ūkininkų tarpe. 
Tam tikslui buvo duodami kreditai. To- 
kiu būdu per 1938 metus buvo ūkinin- 
kams parduota išsimokėtinai 4.240 eil.- 
nių sėjamųjų mašinų. Šiemet šių ma- 
šinų išplatinimo akcija smulkiųjų ūki- 
ninkų tarpe bus dar labiau remiama. 
Sėjamąsias mašinas paskiri ūkininkai 
ir žemės ūkio organizacijos galės pirkti 
šiomis sąlygomis: perkant mašiną rei- 
kės iškart sumokėti 259/, (ketvirtą dalį) 
kainos pinigais, o likusi suma bus iš- 
dėstyta ratomis per 2!/3 metų. Už iš- 
dėstytą sumą reikės mokėti 49/, palū- 
kanų metams. Paskolas sėjamosioms 
mašinoms pirkti duoda visos komuna- 
linės kasos ir Stefčiko kasos, kurios 
gauna tam tikslui kreditus Valstybės 
Žemės Ūkio Banke. Palūkanų skirtumą 
tarp, normalių palūkanų, imamų bankuo- 
se ir 49/, palūkanų, kuriomis ūkininkams 
duodami kreditai sakytoms mašinoms 
pirktis, išlygins Žemės Ūkio ir Ž. R. 
Ministerije. 

Tačiau išsimokėtinai galės sėjamą- 
sias mašinas pirktis tik tie ūkininkai, 
kurie bus gavę tam reikalingą pažy- 
mėjimą (opiniją) iš vietos apskričių že- 
mės ūkio organizacijų (O. T. O.i K. R.), 
kurios išdavinės tuos pažymėjimus Že- 
mės Čikio Rūmų vardu. 


Uždrausta išvežti avižas 


Nesenai Lenkijos Ministrų Taryba 
išleido parėdymą, kuris uždraudžia iš- 
vežti iš Lenkijos užsienin avižas. Tas 
parėdymas pradėjo galioti nuo šių metų 
balandžio 1 d. Ministrų Taryba pavedė 
Prekybos ir Pramonės Ministrui, pasi- 
tarus su Žemės Ūkio ir Žemes Refor- 
mų Ministru , nustatyti sąlygas, kurio- 
mis jie galės išduoti leidimus avižoms 
eksportuoti. Sąlygos, pagal kurias bus 
duodami leidimai avižoms išvežti už- 
sienin, bus paskelbtos dar vėliau at- 
skirame Pramonės ir Prekybos Ministro 
pranešime. 

Pasėlių būklė 

Žieminiai javai ir ypač dobilai po 
žiemos išėjo labai blogi. Iš daugelio 
mūsų krašto vietų gaunama žinių, kad 
šiemet dobilai, atrodo, beveik visiškai 
bus išgedę. Ypač dvižoliai dobilai be- 
veik visi ketinama atarti. Kiek geriau 
išsilaikė stipresni vienažoliai dobilai. 
Rugiai ir kviečiai taip pat menkai at- 
rodo. Tad nežinia dar, kaip žeminiai 
pasėliai vėliau augs, tai pareis nuo oro 
sąlygų, bet po žiemos jie išėjo labai 
sunykę. 

Mat, šiemet žieminiams pasėliams 
buvo labai sunki žiema. Anksti užšalo 
žemė dar be sniego ir šalčiai tada bu- 
vo pašokę aukščiau kaip 20°. Vėliau, 
sausio ir vasario mėnesį buvo ilgi ato- 
drėgiai su gausiu lietum. Todėl pra- 
džioje žiemos žieminiai nukentėjo nuo 
grynašalų, o vidužiemį išmirko stovin- 

čiame vandenyje. Be to, pavasario nak- 
tinės šalnos dar labiau juos nusilpnino 
ir praretino. 


Javų kainos pasaulinėje rinkoje 


Neatsižvelgiant į tai, kad šiais me- 
tais visas pašaulis žaibo greitumu gin- 
kluojasi, kaip dar nekuomet nesiginklavo, 
ir daro milžiniškas maisto gaminių ir 
grūdų atsargas, bet javų kainos nė kiek 
dėl to nepabrango. Mat, esama labai 
didelių javų perteklių pasaulinėje rin- 
koje. Tos valstybės, kurios nori išvežti 
savo javų perteklius užsienin ir ten 
parduoti, turi primokėti už tai milži- 
niškas pinigų sumas savo krašto ūki- 
ninkams, kad jiems tų javų gamyba 
bent šiaip taip išsimokėtų. Bet ir tai 
javų kainos yra pigios. 

Įdomu, kad Šiaurės Amerikos Jung- 
tinėse Valstybėse ir Kanadoje net ko- 
vojama su perdideliais kviečių pertek- 
liais, nes vyriausybėms reikia išleisti 
milžiniškas pinigų sumas javų eksporto 
premijavimui. Kanados valdžia net yra 
nusistačiusi mokėti premijas tiems ūki- 
ninkams, kurie sumažins kviečių pasė- 
lių plotus. 

Pavyzdžiui, dabar didesnėse užsie- 
nio rinkose javų kainos už 100 kg yra 
tokios: kviečių 11 auks., rugių 9 auks., 
miežių 11,50 auks., avižų 9 auks., kuku- 
ruzų 13 auks. Tai yra orijentacinės kai- 
nos, kurias gauna eksportuojantieji kraš- 
tai už javus panašios kokybės, kaip 


mūsų krašto javai. Be to, eksportuo- 
jantieji kraš'ai turi sumokėti visas per- 
vežimo išlaidas net iki pirkėjų uostų. 

Taigi javų perteklius pasaulyje yra 
toks didelis, kad ir karo pavojus ne- 
gali jų kainos pabranginti. 


Ką laimėjo vokiečiai žemės ūkio 
srityje, užimdami Sudetus, Ce- 
kiją ir Moraviją 


Vokietijai užėmus Sudetus, Čekiją ir 
Moraviją, jos žemės ūkis praturtėjo 
7,9 milijono ha žemės. Tame kiekije 
prisidėjo 3,85 mil. na dirbamos žemės, 
750 tūkst ha pilvų, 320 tūkst. ganyklų, 
50 tūkst. ha tvenkinių. 

1937 m. minėtuose kraštuose buvo 
apsėta: kviečiais 465.000 ha, rugiais 
744.000 ha, miežiais 377.000 ha, avižo- 
mis -83.000 ha, bulvėmis 507.000 ha, 
cusriniais runkeliais 148000 ha ir ki- 
tais augalais po mažiau. Be to, ten 
buvo labai gerai išvystyta daržininkystė 
ir kitos smulkios ūkio šakos. Tais pa- 
čiais metais užimtuose kraštuose buvo 
400 000 arklių, 3,3 mil. galvijų ir 2,46 
mil. kiaulių Žemės ūkio pramonė tuose 
kraštuose buvo nepaprastai išvystyte. 
Pav.,buvo ten 109 cukraus fabrikai, ku- 
rie per metus perdirbo 29,3 mil. ą 
cukrinių runkelių, 537 spirito varyklos, 
kurios išvarydavo per metus 562 0C0 
hektolitrų spirito ir 374 brovarai su 
metine alaus gamyba apie 7,3 mil. hek- 
tolitrų. 


Kaip sodinamos bulvės 


Bulvės reikia sodinti tiktai gerei įši- 
lusion ir tinkamai pradžiūvusion dirven. 
Tokiu būdu lengvose dirvose, priesmė- 
liuose bulvės gali būti pasodintos daug 
anksčiau, negu sunkiose, drėgnose. Šla- 
pion, šalton dirvon pakliuvusi bulvių 
sėkla negali visai augti. Ji pradeda 
tuojau pūti, Lengvose, sausose dirvose 
bulvės galima sodinti jau gegužės pra- 
džioje, o sunkesnėse, drėgnesnėse, že- 
mesnėse vietose tenka laukti net ge- 
gužės pabaigos Pirmiausia, žinoma, so- 
dinamos ankstyvosios bulvės daržuose, 
kur žemė paprastai esti gerai įdirbta, 
šilta, neperdrėgna. Ankstyvosios reikia 
pasodinti gegužės mėnesio pradžioje. 

Sėklai skirtos bulvės iš rūsio, kaupo 
ar duobės išimamos už keletos savaičių 
prieš sodinimą. Jos reikia papilti plonu 
sluoksniu kur nors pastogėje (kluone, 
daržinėje), kad apdžiūtų Ir paalsuotų 
grynu oru. Tada jos esti daug stipres- 
nės, atsparesnės, taigi ne taip greit su- 
pūsta ir greičiau auga. Jeigu bulvės 
sodinamos sunkesnėje dirvoje,tai sėkla 
palaikoma taip ilgai, kad net apvystų. 
Pasirodo, kad apvytusios bulvių sėklos 
ne taip pūva ir esti kiek stipresnės. Bet 
apvytusi sėkla patartina sodinti tiktai 
sunkesnėn dirvon, kuri kartu paprastai 
esti ir drėgnoka. Lengvesnėn dirvon 
sodinant, apvytusių bulvių sėklų nega- 
lima duoti, nes sausoje vietoje jos gali 
visai nesudygti, ypač sausrų metu, 


Sėklai skirtos bulvės reikia atrinkti 
dar rudenį ant lauko, kasant bulves, 
Sėklai bulvės turi būti imamos iš tų 
krūmų, kurie geriausiai atrodo, kurių 
bulvienojai sveiki, gražūs, o visas krū- 
mas pasižymi derlingumu. Sėklai ima- 
mos vidutiniško didumo bulvės, kurios 
sveria 80—100 gramų, yra sveikos, gra- 
žios išvaizdos. Didesnės bulvės, kurios 
sveria po 120 — 140 gramų, sėklai jau 
netinka, nes esti perdidelės. Taipgi ir 
mažos, sveriančios po 60 gramų ir ma- 
žiau sėklai skaitomos netinkamos. Di- 
džiausius derlius duoda vidutinio di- 
dumo sėklos. Jos reikia rudenį atskirai 
supilti ir laikyti, o pavasarį dar kartą 
perrinkti. Juo sėkla lygesnė, juo lygiau, 
kartu sudygsta ir prinokste. Nevienodo 
didumo bulvių sėklos nekartu su- 
auga. 

Geriausia yra sodinti vidutinio di- 
dumo bulves, visai jų nepiaustant. Piau 
styti į dvi ar tris dalis bulves yra ne- 
naudinga. Perpiautoje bulvės sėkloje 
esti daug mažiau akučių. O juo akučių 
mažiau, juo bulvė stipresnė, nes mažiau 
išleidžia šaknų ir stiebų, ant kurių mez- 
gasi bulvių gumbai. Iš kiekvienos svei- 
kos akutės išauga stiebas su gumbais. 
Kai bulvė perpiaunama į 2-3 dalis, tai 
tada ir akučių kiekvienoje dalyje esti 
2—3 kartus mažiau, negu nepiausty- 
toje. Dėl to supiaustytos bulvės sėklos 
duoda mažesnį derlių. Be to, supiausty- 


tos sėklos daug greičiau sugenda že- 
mėje, ypač drėgnesnėje, sunkesnėje. 

Tačiau mūsų krašte bulvių piausty- 
mas taip paplitęs, kad beveik kiekvie- 
nas ūkininkas jas piausto. Piaustant 
reikia atsiminti, kad daugiausia akučių 
yra smailiajame gumbo gale, o mažiau- 
sia Dukajame. Bukasis bulvės galas 
skaitomas tas, kuriuo esti prisikabinęs 
prie stiebo — šakn'es, kaip ir kriaušės 
ar obuolio bukasis galas skaitomas tas, 
kur yra kotelis. Todėl bulves piaustant 
reikia piauti ne skersai, bet išilgai, kad 
bukasis ir smailasis galas pasidelytų į 
dvi lygias dalis. Tada abiejose perskel- 
tos bulvės puselėse bus maždaug po 
lygiai akelių. O jeigu viena bulvės da- 
lis—puselė norima palikti sėklai, kita gi 


pašarui ir maistui, tada piauti reikia 
skersai ir viršūnė palikti sėklai, o bu- 
kasis galas valgiui bei pašarui. Bet ir 


supiaustytos bulvių sėklos turi būti ne- 
permažos, turi sverti maždaug po 80 90 
gramų. 

Sodinant supiaustytas bulves, reikia 
po piaustymo jas palaikyti pastogėje, 
kad ant žaizdos užsitrauktų plutelė, kad 
ža'zda visai uždžiūtų. Tai ypač svarbu 
sodinant piaustytą sėklą į drėgną žemę. 
Jeigu pasodinama bulvės, kurių žaiz- 
dos dar esti neuždžiūvusios, tada jos 
gali pradėti pūti, ypač tuo atveju, kai 
patenka į drėgną vietą. 

Bulvės sodinamos įvairiais būdais- 
Paprasčiausias ir mūsų krašte dažniau- 
siai sutinkamas būdas yra sodinimas 
vagosna po plūgu. Bet šis sodinimo 
būdas yra menkiausias, nes bulvės pa- 
sisodina nevienodame gilume ir atstu- 
me, dėl to jos ne kartu sudygsta ir vie- 
noje vietoje gali būti tankesnės, kitoje 
retesnės. Be to, šiuo būdu sodinant bul- 
vių sėklos dažniausiai patenka ant kieto 
vagos dugno, kur joms labai sunku įsi- 
šaknyti ir surasti maisto. Tada sėkla 
atsiranda dirvos dugne, kur yra blogos 
salygos augti. Visas derlingiausias dir- 
vos sluoksnis, kur bulvės galėtų gerai 
zugti, atsiduria virš bulvės. Tada au- 
ganti bulvė negali tinkamai to derlingo 
sluoksnio išnaudoti. Dar reikia priminti, 
kad šiuo būdu pasodinus gerai bulves 
apskaupti galima tiktai rankomis, o ark- 
liniais kaupikais jau daug sunkiau, kas 
daugeliui ūkininkų irgi nuostolinga. Dėl 
to šis būdas reikėtų pakeisti kitais, ku- 
rių yra nemaža. 

Bulvės gerai sudygsta, kai jos gau- 
na pakankamai oro, šilimos ir drėgmės. 
Lengvose dirvose bulvės reikia sodinti 
10—12 cm gilumo, vidutinio sunkumo 
7—8 cm ir sunkiose dirvose 5 — 6 cm 
gilumo. O kokiu būdu jos sodinti? Cia 
suminėsime prieinamiaus'us būdus. 

I. Sodinant bulves plūgu vagosna, 
reikia sodinti taip: bulvė, užuot mesti 
j vagos dugną, dedama ant vagos šono 
ir įspaudžisamą, kad nenusiritentų ant 
vagos dugno. Tas darbas esti kiek sun- 
kesnis ir lėtesnis, negu mėtant bulves 
j vagos dugną. Todėl vienas sodintojas 
gali nesuskubti laiku pasodinti. Tam 
tikslui reikia sodinti dviems. Šiuo būdu 
sodinant bulvės esti puraus dirvos 
sluoksnio viduryje, kur žemė puriausia, 
šilčiausia ir labiausiai įsitręšusi, Dėl to 

ir sėkla auga greitai ir gera. Tuo būdu 
sodinant galima pasodinti tinkamiausiu 
gilumu. 

H. Daug tiksliau ir geriau bulvės pa- 
sodinamos kastuvais, lopetomis. Daro- 
ma šitaip: laukas sulyginamas, paskui 
per jį pertraukiamas ženklintojas sker- 
sai ir išilgai. Tam tikslui reikalingas 
medinis ženklintojas, kurio dantys viens 
nuo kito turi būti per 50 cm Toks žen- 
klintojas, pertraukus jį skersai ir išilgai, 
suženklina dirvą į keturkampius. Tada 
ženklintojo griovelių susikirtimuose, tai- 
gi kiekviename keturkampio kampe lo- 
peta daromos duobutės. Į tas duobutes 
įmetamos bulvės ir paskui jos užžeria- 
mos žemėmis. Kad darbas vyktų grei- 
tai, daroma šitaip: vienas darbininkas 
vienoje eilėje per susikirtimus daro 
duobutes, antras paskui jį mėto bulves 
į duobutes, trečias daro duobutes an- 
troje eilėje ir paimta iš jų žeme pri- 
dengia pirmosios eilės bulves. Šitaip 
bulvės pasisodina labai tiksliai. Jų ats- 
tumas esti kuo geriausias, o gilumas 
irgi. Jos patenka į puriausį, derlingiau- 
sj sluoksnį. Jos galima kaupti arkliniais 
kauptukais skersai ir išilgai. Šitaip pa- 
sodinus galima išauginti didžiausius bul- 


III. Dar galima bulvės sodinti ir to- 
kiu būdu: Patręštas ir įdirbtas leukas 
bulvių kaupiku išvagojamnas išilgai. Vaga 
nuo vagos turi būti maždaug per 50 cm. 
Tada skersai vagų pertraukiamas ženk- 
lintojas. Ten, kur jis perkerta vagą, rei- 
kia mesti bulvę. Taigi suvagojus ir per- 
traukus ženklintoją skersai, išmėtomos 
vagosna bulvės į tas vietas, kur susi- 
kirto vaga su ženklintoju, o paskui kau- 
piku vėl vagojama. kad bulvės prisi- 
dengtų žemėmis. Būtent, kaupikas lei- 
džiamas vagos iškilimu. Tada jis užver- 
čia žemėmis dvi vagas: kairėje ir deši- 
nėje. Tokiu būdu prisidengia ir kitos 
vagos. Taip sodinant pasilieka dar tarp 
dviejų užverstų vagų po vieną Vagos 
iškilimą. Tuo iškilimu užverčiamos gre- 
timos vagos po kiek laiko, būtent, kai 
žemė pasidaro sugulusi, kai laukiai.a 
pasirodant pirmųjų bulvių daigų, kai 
norima žemė supurinti. 

IV. Labai sunkiose ir žemose vie- 
tose, kur paprastu būdu pasodintos 
bulvės augdamos supūsta, ten dažnai 
jos sodinamos ant suartų vagų. Pir- 
miausia kaupiku suverčizmos vagos, o 
vėliau ant jų nugarų lopetomis sodi- 
namos bulvės. Tada laukas lyg ir nu- 


kurios auk- 


vių derlius. Jis vartotinas kiekvienam  sisausina, nes prisidaro daug gilių vagų 
mažažemiui, kuris turi daugiau darbi- ir kartu žemė iškeliama, 
ninkų. ščiausiose vietose ir sodinamos bulvės, 
Pasisaugokite gaisrų 
Daugiausia gaisrų esti pavasarį ir žiūrėjimo, tai namo savininkas ne tiktai 


vasarą, kada trobų stogai ir sienos esti 
labiausiai išdžiūvusios ir saulės spindu- 
lių įkaitintos. Tada pakanka mažiausios 
kibirkštėlės, kad trobos stogo šiaudai 
užsikurtų kaip parakas. Kas blogiausia, 
kad vasarą, kilus gaisrui, dažnai beveik 
nieko nebūna namie. Visi žmonės tada 
dirba laukuose. Todėl apie bet kokį 
gaisro užgesinimą tada negali būti nė 
kalbos, juo labiau, kad sausi trobesiai 
labai greitai dega ir ugnis gaivališkai 
ryte ryja vienus namus po kitų. Taip 
kasmet ugnis nušluoja daugelį mūsų 
krašto kaimų. 

Kad sumažėtų mūsų krašte gaisrų 
nelaimės, reikia visiems ūkininkams 
pavasarį gerai apžiūrėti ir patikrinti 
krosnis ir dūmtraukius. Mūsų ūkininkai 
iš viso mažai rūpinasi apsauga nuo 
gaisrų. 

Krosnys ir dūmtraukiai dažnai yra 
pasenę, prakiurę, aptrupėję. Dūmtrau- 
kių išorinė dalis esti apgriūvusi ir pali- 
kusi peržema, tik nedaug kyšanti virš 
stogo paviršiaus. Be to, dūmtraukiai 
valomi tik 1—2 kartus per metus. Ta- 
čiau laip neturėtų būti. Jau ką ne ką, 
bet krosnis ir dūmtraukius reikia būti- 
nai sutvarkyti. Apsileidimas šioje sri- 
tyje nieku būdu nepateisinamas. Už tai 
namų šeimininkas ne tiktai atsako pats 
prieš save, bet ir prieš savo šeimą, 
prieš visuomenę ir įstatymus. Antra 
vertus, toji dūmtraukių priežiūra yra 
labai pigi ir nesudėtinga. Draudimo nuo 
ugnies įstaigos stropiai ištiria gaisro 
priežastis ir jeigu suranda, kad gaisras 
kilo dėl krosnies ar dūmtraukio nepri- 


kad negauna jokio asekuracijos atlygi- 
nimo už sudegusius trobesius, bet dar 
būna už tai baudžiamas. 

Visų pirma krosnis ir dūmtraukis 
turi būti gerai izoliuoti nuo sienų ir kitų 
medinių namo dalių bei stogo. Geriau- 
sia yra, kai krosnys statomos ne prie 
pat sienos, bet per 12 — 15 cm. atstu 
nuo sienos. Tada jos geriau šildo kam- 
barį ir yra saugiau su ugnimi, kurį be- 
tarpiai negali įkaitinti ir uždegti sienos. 
Yra patirta, kad medžias gali užsidegti 
tada, jeigu jis ir be kibirkštės yra įkai- 
tinamas iki 300 laipsnių. Bet ir 100° 
temperatūroje būdamas ilgesnį laiką 
jis gali užsidegti. Spaliai ir šiaudai už- 
sidega ir žemesnėje temperatūroje. Jei 
krosnis statoma prie sienos, tai tarp 
krosnies ir sienos turi būti mažiausiai 
25 cm. palatumo tarpas, kuris užmūri- 
jamas plytomis su moliu. Taip pat 
krosnies viršus turi būti mažiausia per 
30 cm. nuotolyje nuo kambario lubų. 
O krosnies lubos turi būti ne plones- 
nės kaip 12 cm (/- plytos). Dū ntrau 
kius ant lubų reikia dažnai apžiūrėti ir 
ir patikrinti ar juose neatsirado plyšių, 
pro kuriuos galėtų išeiti dūmai ir ki- 
birkštys, Suradus, kad ir mažiausius ply- 
šius, tuojau reikia juos užtaisyti kalkių 
skiediniu su žvyru. Ypač reikia dažnai 
patikrinti tas dūmtraukio vietas, kurios 
susiduria su lobomis ir stogu. Tose vie- 
tose turi būti dūmtraukis apipiltas ne 
spaliais bet smėliu ar moliu. Tada, jei- 
gu ir atsirastų dūmtraukyje plyšys, tai 
vis tiek smėlis ir molis nepralelstų ki- 
birkščių iš dūmtraukio. Virš lubų visas 

dūmtraukis turi būti kalkėmis iš tinkuo- 
tas ir išbaltintas, kad būtų galima leng- 
vai pastebėti atsiradusius jame plyšelius. 

Virš stogo dūmtraukio galvutė turi 
būti taip pat sveiks, nesupleišėjusi, 
neaptrupėjusi, ištinkuota ir išbaltinta. 
Dūmtraukio galvutės aukštis virš stogo 
turi būti ne mažesnis, kaip 70—€0 cm 
aukščio. 

Dūmtraukio galvutė turi būti išmū- 
ryta iš gerai išdegtų plytų, nes nedeg- 
tos plytos greit subyra nuo lietaus 
ir šalčio. 

Geriausia yra, kai kiekviena krosnis 
turi atskirą dūmtraukį, išeinantį stačiai 
pro stogą. Labai pavojingi yra visoki 
gūlstiniai dūmtraukiai ant lubų, kuriais 
suvedami dūmai iš kelių krosnių į vieną 
bendrą išorinį dūmtraukį. Toki gulsti- 
niai drūmtraukiai sunku yra gerai išva- 
lyti. Be to, nuo jų gali lengvai užsi- 
krėsti gaisro kibirkštis. Taip pat reikia 
gerai prižiūrėti visokius geležinius Ir 
skardinius dūmtraukius (vamzdžius), ku- 
riais sujungiamos krosnys kambaryje. 
Toki vamzdžiai labai lengvai įkaista 
nuo dūmų, todėl jie turi būti gerai 
atskirti storu plytų sluoksniu nuo bet 
kokių medinių dalių. Daug geresni šiuo 
žvilgsniu yra iš plytų išmūryti vamz- 
džiai-dūmtraukiai, nes jie ne taip įkaista 
ir todėl yra mažiau pavojingi. 

Dūmtraukių krėtimas 
svarbiausia priemonė apsi- 
saugoti nuo gaisrų. Dūmtraukius 
reikia iškrėsti, išvalyti žiemos metu kas 
mėnuo, o vasarą, kada kronys mažiau 
kūrenamos, pakanka juos iškrėsti kartą 
per du mėnesius. Suodžius reikia ne 
tiktai iš dūmtraukių iškrėsti, bet reikia 
juos ir išsemti iš visų liuktų. 

Dūmtraukio suodžiai yra ne kas ki- 
ta, kaip tiktai nesudegusios, bet su- 
anglėjusios smulkios kūro dalelės. Dalis 
suodžių išeina per dūmtraukį kartu su 
dūmais net laukan, kita alis prisika- 
bina prie dūmtraukio sienelių ir per 
ilga ten susidaro jų storas sluoksnis, 
Suodžiai kenkia dūmtraukiui, nes už- 
kemša jo skylę ir trukdo išeiti dujoms, 
susilpnėja dūmtraukio trauka. Be to, 
suodžiai sudaro lyg izoliacinį sluoksnį, 
neleidžia pereiti šilimai į kambarį. To- 
dėl dauguma šilimos išeina per dūm- 
traukį laukan. Dar suodžiai gali susi- 
jungti su garais. Tada pasidaro iš to 
juodas, lyg degutas, skystimas, kuris 
prasiveržia pro dūmtraukio sienas lau- 
ko pusėn ir jis gali lengvai užsidegti. 

Kai kurie ūkininkai tvirtina, kad 
dūmtraukių krėsti visai nereikia, o suo- 
džius  dūmtraukyje galima išdeginti, 
įdėjus pro liuktų dureles šiaudų ar po- 
pierių. Bet toks suodžių išdeginimas 
yra labai pavojingas darbas, ypač men- 
kai apžiūrėtuose dūmtraukiuose. Mat, 
užsidegus suodžiams, dūmtraukyje pa- 
sidaro labai karšta, o nuo to atsiranda 
labai didelė trauka. Tada su dūmais 
pro dūmtraukį išeina labai daug degan- 
čių suodžių kibirksčių pavidale. Tos ki- 
birkštys gali uždegti sausą stogą. To- 
dėl suodžius reikia išdeginti tik tada, 
kai stogas yra šlapias, arba žiemą, kai 
yra sniegu apklotas. Bet apskritai suo- 
džių deginimo dūmtraukyje reikia veng- 

ti. Gerlau bus suodžius iškrėsti ir iš- 
semti iš dūmtraukio. Be to, deginant 
suodžius, labai įkaista dūmtraukio sie- 
nos, kurios nuo to išsiskečia ir atsiran- 
da jose plyšių bei sutrūkinėjimų. Jei 


deginami suodžiai dūmtraukyje, tai reikia 
dureles priverti, kad jie taip greit ne- 
degtų ir kad nebūtų per didelio trau- 
kimo. 


Mho (Ok 


Daugiau vartokime dirbtinių korių 


Nors kiekvienais metais dirbtinių 
korių vartojimas gana smarkiai auga, 
bet yra dar daug bitininkų, kurie dirb- 
tinių korių visai nevartoja. Taip pat dar 
yra daug bitininkų, kurie į rėmus lipi- 
na tiktai dirbtinių korių siauras juoste- 
les arba deda tiktai puse rėmo. Nevar- 
tojimas dirbtinių korių bitininkystėje yra 
tas pat, kaip nevartojimas mineralinių 
trąšų žemdirbystėje. 

Bent trumpai pažvelkime, 
tikslui reikalingi dirbtiniai koriai. 

1) Apsaugoja nuo tranų per- 
tekliaus. Bitininkai daug pastangų 
deda, kad bitės neaugintų tranų,o užau 
gintus tranus gaudo, naikina, kad jie be 
reikalo nenaudotų medaus. Tyrimai pa- 
rodė, kad 1000 tranų per 1 mėnesį su- 
valgo apie 3 ką medaus, tai per 3 va 
saros mėnesius gali suvalgyti apie 9kg 
medaus. Bet šeimoje bitės dažnai užau- 
g'na ir po keletą tūkstančių tranų, todėl 
drąsiai galima sakyti, kad didesnėse 
šeimose tranai per vasarą gali suval- 
gyti apie 10 kg medaus, kuris vertas 
apie 15 auks. Už tuos pinigus galima 
bus pirkti 2 kg dirbtinių korių, kurių 
vienos šeimos reikalams gal pakakti 
2 metams. Vartojant dirbtinius korius, 
tranų bus visai mažai ir su jais nerei- 
kės kovoti. Vieton tranų bitės užaugins 

„ daugiau darbininkių bičių, kurios prineš 
daugiau medaus, 

2) Dlrbtiniai koriai apsaugoja 
nuo ligų ir kenkėjų. | senus korius 
greičiau įsimeta įvairios ligos (puvinys, 
nozematozė) labiau veisiasi įvairūs ken- 
kėjai (utėlės, kandys), todėl, juo daž- 
niau bus pakeičiamas, atnaujinamas bi- 
čių lizdas (koriai) juo sveikesnėse są- 
lygose gyvens bitės ir geriau apsisau- 
gos nuo ligų ir kenkėjų. Naujuose ko- 
riuose bičių šeima greičiau stiprėja, o 
stipresnė šeima būna atsparesnė įvai- 
rloms nelaimėms. Taip pat patirta, kad 
naujuose koriuose užaugusios bitės būna 
stipresnės, todėl atsparesnės įvairioms 


kuriam 


ligoms ir ilgiau gyvena, taigi daugiau 
ir medaus gali prinešti, 
Aš stengiuosi kasmet lizdą atnau- 


jinti, tai yra, koriai tiktai vieną žiemą 
žiemoja. Žinoma, tas pavyksta padaryti 
tiktai didesniuose aviliuose, kurie turi 
18 rėmų, o mažesniuose aviliuose, kurie 


turi 12 rėmų ir prie didžiausių pastan 
gų nepavyksta visas lizdas pakeisti ir 
korių dalis palieka antru kartu žiemoti, 
tai yra perai juose auginami 2 vasaras 
Tokie koriai pajuosta, akelės sumažėja ir 
bitės iš tokių korių gema mažesnės ir 
silpnesnės. Dažnai jos būnair piktesnės. 

3) Vartojant dirbtinius korius 
būna daugiau medaus ir dau- 
giau vaško. Duodant bitėms dirbti- 
nius korius, šeimynos greičiau susti- 
prėja, todėl jos spėja išnaudoti anksty- 
vesnjjį medonešį, tai beveik visados pri- 
neša daugiau medaus. 

Kad, vartojant dirbtinius korius, bi 
tės, daugiau prineša medaus, tai abe- 
jonės nekyla, bet daugelis bitininkų 
tvirtai tiki, kad vartojant dirbtinius ko- 
rius bitės mežiau vaško pagamina, nes 
joms vaškas duodamas su dirbtiniais 
koriais. Girdi ir pats gyvenimas rodo, 
kad juo daugiau vartoja dirbtinių korių, 
juo daugiau importuoja vaško iš už- 
sienio. 

Teisybė, kad kiekvienais metais im- 
portuojamo vaško didėja, bet didėja ir 
bičių šeimų skaičius, kurioms reikalingi 
dirbtiniai koriai. 

Pasiūtame koryje dirbtinio korio 
vaškas sudaro beveik pusę viso vaško, 
o antrąją vaško pusę turi pagaminti 
bitės. Jei vartojant dirbtinius korius bi- 
tės pasiūtų tiktai tiek korių, kiek ir 
nevartojant dirbtinių korių, tai tikrai 
gaminamo vaško nedaugėtų. Bet varto- 
jant dirbtinius korius bitės korių pa- 
siuva 3 — 5 kartus daugiau, negu be 
dirbtinių korių, todėl ir vaško pagamina 
daug daugiau. Kadangi turint daugiau 
vaško norima padauginti bičių šeimų 
skaičių, tai pagamintasis vaškas suvar- 
tojamas dirbtinių korių gamybai ir rin- 
koje vaško nedaugėja. 

Taigi, nors rinkoje vaško nedaugėja, 
bet pas kiekvieną bintininką vaško at- 
sargos didėja. Tą aš stebiu ir savo bi- 
tyne. Pirmiau kasmet dirbtinių korių 
pirkdavau, o dabar susidarė tokia vaško 
atsarga, kad neplečiant bityna, jau ga- 
lima bus ir vaško parduoti. 

Todėl dirbtinių korių įsigijimui ne- 
pagailėkite lėšų, nes išlaidos tais pa- 
čiais metais sugrįš su dideliu pelnu. 

J. Krikščiūnas. 


“Gyvulių paruošimas ganyklai 


Gyvulius, o ypač galvijus mūsų ūki- 
ninkai į ganyklas išvaro gana anksti, kai 
tik pasidaro šiek tiek šilčiau, kai žolelė 
išlenda iš žemės. Ganykloje tuo metu 
gyvuliai, žinoma, visai neprisigano. Bet 
šeimininkas patenkintas yra ir tokiu ga- 
nymu, nes nemato gyvulių ir negirdi jų 


bliovimo, taigi nereikia jų šerti. Pašaro 
pavasarį tik retas ūkininkas turi pakan- 
kamai, todėl ir varo gyvulius ganyklon 
bent pakvėpuoti, jeigu nepriėsti. Tokis 
ankstyvas ganymas nenaudingas nei 
gyvuliams nei ganyklai. Gyvuliai be- 
vaikščiodami tik privargsta ir dar la- 


biau nusilpsta. Žinoma, geras oras yra 
naudingas, tačiau gero oro rastų gyvu- 
liai ir namie darže ar kieme, kur dabar 
reikėtų gyvuliai laikyti kuo ilgiausiai. 
Ganyklai ankstyvas ganymas yra kenks- 
mingas todėl, kad anksti žolė yra silp- 
nutė, menka. Gyvuliai išalkę šviežią žo- 
lę ėda labai godžiai. Jie ją graužia, 
skina kuo žemiausiai, dažnai nuskina 
net tą vietą, iš kurios žolė išleidžia ša- 
kas, atžalas, iš kurios krūmijasi. Tuo 
būdu žolė negali ataugti, negali krūmy- 
tis ir šakotis. Be to, daug žolių sumin- 
džiojama su šaknimis, nes anksti pava- 
sarį žemė esti minkšta, o žolių sėklos 
dar silpnos. Ir taip daug žolių, dar ir 
visai nesužaliavusių, gyvuliai sutrypia, 
sunaikina ir jos jau negali atželti. Ši- 
taip galima ganyklai labai pakenkti. 
Taigi ankstyvas ganymas nėra nau- 
dingas nė gyvuliams, nė ganyklai, o dvi- 
gubai kenksmingas ūkininkams. Dėl to 


gyvulius į ganyklą varyti per anksti 
nėra naudinga. Geriau išvaryti vėliau, 
kai jau ganykla gerai įžėlusi ir joje 
gyvuliai gali priėsti. Iki to laiko gyvu- 


lius reikia šerti tvartuose, o po kiek- 
vieno šėrimo saulėtomis dlenomis kuo 
ilgiausiai laikyti ore, ypač jauniklius. 

Kai jau ganyklos esti pakankamai 
įžėlusios, tada gyvulius reikia leisti į 
ganykla su tam tikru atsargumu. š kar- 
to neparuošti į ganyklą išvaryti gyvu- 
liai gali susirgti sunkicmis ligomis. Kad 
to būtų galima išvengti, reikia gyvulius 
pirmiau gerai namie stambiais pašarais 
pašerti. Be to, pirmomis dienomis gy- 
vulius ganykloje ganyti visai trumpai, 
3—5 valandas. Vėliau juos pratinti, ga- 
nant vis ilgiau ir ilgiau. Tačiau nežiūrint 
visų tų atsargumų reikia visuomet būti 
pasirengusiam, kad gyvulius gali ištikti 
kokia liga, pirmiausia išputimas. Dėl to 
reikia iš anksto pasirūpinti zondą ir 
truokara. Šie du įrankiai yra geriausia 
priemonė gyvulius gydyti, kai jie esti 
išpusti. 

Išgenant gyvulius iš namų, mūsų šei- 
mininkės dažnai gyvulius rūko visokio- 
mis žolelėmisir darn įvairius burtus nuo 
ligų ir užkerėjimų. Zinoma, tie visi bu- 
rimai neturi jokios reikšmės. Jau būtų 
laikas pamesti tas atsilikimo ir tamsu- 
mo žymes. Jokioms žolelėms, dūmams, 
burtams ir kerėjimams reikia netikėti, 
nes jie nepadede, c tik gėdą sudaro. 

Išvarant gyvulius į ganykla, būtinai 
reikia apžiūrėti jų kanopas. Gyvuliams 
stovint per visą žiemą tvarte ant mėš- 
lo, užauga didelės kanopos. Jos dažniau- 


siai esti netaisyklingos ir gali greitai 
užlūžti. Tos netaisyklingos kanopos 
trukdo gyvuliams vaikščioti. Tvarte, 


kur gyvuliai mažai vaikšto, tas jiems 
labai nekenkia. Visai kitaip yra gznyk- 
loje. Čia gyvuliams reikia daug vaik- 
ščioti Dėlto netaisyklingos kanopos var- 
gina. Vaikščiojant po minkštą. o kartais 
ir klampią ganyklą, peraugusias kano» 
pas gyvuliai užlaužia ir kartais visai 
sugadina arba smarkiai sužeidžia. Dėl 
to, varant gyvulius ganyklon, reikia 
visų gyvulių peraugusias kanopas nu- 
piaustyti iki tos vietos, kiek tik galima. 
Kanopų nagai nupiaustomi arba tam tik- 
romis žirklėmis arba peilių ir bružintuvu, 

Ats. B.Remiui. Kadangi dėdė nuo 
1904 m. gyvena užsienyje ir prie žemės 
pretensijų nereiškė, tai būtų įsisenėjimas. 
Viskas tačiau buvo pagadinta, surašant 
nuomos sutartį. Nežiūrint į tai, kad tėvas 
nemokėjo dėdei nuomos, vis dėlto yra 
tėvo parašas, kuriuo jis pripažino, kad 
pusė žemės priklauso dėdei ir todėl įsi- 
senėjimas buvo nutrauktas. Dabar įsi'e- 
nėjimą reikia skaityti nuo 1934 m. ir 
kai nuo to laiko sueis 10 m., dėdės tei- 
sės įsisenės. Aplinkybė, kad dėdė gyve- 
na užsienyje, neturi reikšmės. 


Ats. Jurginui. Klystate manydami, 
kad testamentą nusiuntus patvirtino apy- 
linkės teismas (sąd grodzki) Svenčiony- 
se. Jeigu buvote testamentą nusiuntę 
į Švenčionių teismą, tai greičiausiai tes- 
tamentas iki šiol nėra dar patvirtintas, 
nes pagal įstatymus testamentą tvirtina 
apygardos teismas (sąd okręgowy). Ne- 
žinodami kokioje stadijoje dabar yra 
byla, nieko tikro patarti negalime. Kreip- 
kitės į Svenčionių teismą ir ieškokite, 
kur yra testamentas, o jeigu ten nerasi- 
te, tai kreipkitės į Vilniaus teismą. Su- 
radę testamentą. prašykite, kad teismas 
išduotų jums jį užtvirtintą. Kitokių liu- 
dymų teismas neduoda. 

Ats. Algimantui. Tėvas gali sa- 
vo nuožiūra parašyti testamentą ir ne- 
reikalingas bus jam vaivados leidimas. 
Tik tėvui mirus, tas vaikas, kuris gaus 
iš tėvo pusę palikimo, turės gauti vaiva- 
dos leidimą. Kitiems vaikams leidimo 
nereikės. Jeigu tėvas užrašytų visiems 
vaikams po lygiai, tai nereikėtų vaiva- 
dos leidimo nė vienam. 


Ats. Ąžuolui: Lengviausiai gausi- 
te užsienio pasą vienam mėnesiui, nes 
ilgesniam laikui reikia paduoti rimtas 
priežastis. Vienam mėnesiui pasas kaš- 
tuoja 80 auks, bet galite išimti iš vals- 
čiaus neturtingumo pažymėjimą ir pra- 
šyti, kad duotų iums pasą veltui ar pa- 
piginta kaina. Prašymą reikia duoti į 
storastiją. Prašymas rašomas ant spe- 
cialaus lavo, kurį gausite storastijoje. 
Paduodant prašvmą reikia turėti: 1) dvi 
fotografijas, 2) valsčiaus pažymėjimą 
apie nuolatinę jūsų gyvenama vietą, 
3) karišką knygutę, 4) pasą. Prašyme 
reikia nurodyti priežastis, ko į užsieni 
vykstate. Abeiojame, ar gausite užsienio 
pasą tam tikslui, kad galėtumet aplankyti 
savo sesutę. (javus pasa reikia nusiųsti 
į Lietuvos Atstovybę Varšuvon prašy- 
mą, kad duotų vizą į Lietuvą. Prašyme 
reikia nurodyti užsienio paso numerį. 
Viza kaštuoja 27 auksinus. 

Ats. Dobilėliui. Jeigu pardavėte 
arklį galutinai, tai dabar galite reikalauti 
iš pirklio pinigų tik per teismą, o jeigu 
sąlyginai. tai reikėjo arklį paimti atgal, 
nes priešingu atveju pirkėjas turi teisę 
likusiu pinigų negrąžinti. Liudininku teis- 
me galės būti brolis. Šitą bylą veskite 
patys, nes samdyti advokato neapsi- 
moka. 


TEISIŲ PATARĖJAS 


Ats. Balandžiui. Geresnis yra 
pas notarą rašytas testamentas, bet jis 
brangiai atseina. Galima rašyti testa- 
mentą ir privačiai, namie prie liudinin- 
kų, tik svarbu, kad jį rašytų koks nors 
inteligentas ir kad liudininkai nebūtų gi- 
minės. Mūsų manymu, kai tėvas para- 
šys privatų testamentą, sesuo neturės 
prie palikimo pretensijų. 


Ats. Balandžiui. Priklauso, ar tė- 
vas tamstą atidalijo formaliai, t. y., su- 
rašė kokį dokumentą, ar tik privačiai. 
Sprendžiant iš tamstos laiško, tėvas davė 
gabalą žemės ir nerašė jokių dokumentų 
ir todėl, tėvui mirus, broliai turi teisę 
reikalauti iš naujo pasidalyti. Jeigu jie 
sutinka geruoju duoti tamstai 2 mtr. 
daugiau, tai mūsų manymu nereikia tei- 
stis, bet reikia sutikti su tuo, nes byla 
greičiausiai pasibaigs brolių laimėjimu. 
Teismo išlaidas turėsite“visi broliai su- 
mokėti po lygiai. 


Ats Sodiečiui. Jeigu skolininkas 
prisipažįsta, kad nuo jūsų pinigus sko- 
linosi ir negrąžino, tai nereikia duoti jį 
teisman, o tik reikia paimti iš jo kitą 
pakvitavimą. Jeigu gi skolininkas skolos 
geruoju nepripažintų. tai galėtumet lai- 
mėti bylą tik tada, kai nuo mokėjimo 
termino nesuėjo dar 10 metų. Parašėte, 
kada paskolinote kaimynui pinigus, bet 
neparašėte, kada kaimynas turėjo skolą 
grąžinti, o tai yra svarbu, nes nuo to 
laiko skaitosi įsisenėjimo laikas. Jeigu 
dar nesuėjo 10 metų. tai paduokite pra- 
šymą teisman ir įrodykite skolą liu- 
dininkais. 


Ats. Varašui. Bylą laimėsite. Pa- 
duokite teisman tą girtuokli ir Valsty- 
bės Iždą (Skarb Państwa w osobie po- 
sterunku P. P.). Prašykite, kad priteistų 
tamstai nuostolius, kuriuos turėjote ry- 
šium su tuo įvykiu, 


Ats. Kalmynu'. Galite mėginti by“ 
linėtis, bet, mūsų manymu, bylą pralo- 
šite. Žemės užstatymas turėjo būti įvyk- 
dytas notarijaliniu aktu. Kadangi užsta- 
tymas buvo surašytas ant vekselio, tai 
tas neturi reikšmės ir tas įsisenėjimo 
eigos nesulaiko. Kadangi kaimynas val- 
do tą žemę daugiau kaip 40 metų, tai 
yra jau įsisenėjimas. 


Ats. Saravbiniui. Nuvažiuokite į 
storastiją ir išaiškinkite vietoje, kaip 
yra išspręstas jūsų prašymas. Gavę nei- 
giamą atsakymą, kreipkitės i vaivadiją. 
Jums atlyginimas priklauso ir valsčius 
elgiasi neteisėtai. 


Ats. Seniui Ir Aliui. Nežiūrint į 
tai, kiek metu žmogus vra renkamas 
viršaičiu, pensijos (emeritūros)jam ne- 
reikės mokėti. . 


Ats. Stasiui. Užsienyje gyvenan- 
tiems broliams dalis nepriklauso. Sese- 
rys turi teisę prie tokios pat dalies. Mo- 
tinai priklauso septintoji dalis. Toji da- 


lis priklauso motinos nuosavybei ir ji 
su ja gali ką nori padaryti ir kam nori 
užrašyti. Jeigu motina mirs ir nepaliks 
testamento, jos dalį paveldės visi vai- 
kai (ir tie, kurie yra užsienyje) po lygiai. 
Testamente motina gali savo dalį kam 
nori užrašyti, 


Ats. Putinui. Bylą su uošviu pra- 
laimėsite. Jeigu tamstos žmona būtų ir 
gyvenusi, tai uošvis galėjo jai pažadė- 
tos žemės neduoti, nes dovanojimo ak- 
las turėjo būti pas notarą surašytas. 
Žmonai mirus bylos laimėjimo galimu- 
mai dar labiau sumažėjo, nes tamstai 
iš žmonos palikimo priklausytų tik sep- 
tintoji dalis, o likusioji dalis grįžta mi- 
rusios giminėms. Patariame nesibylinėti. 


Ats. Juozui Mekešiui. Mūsų 
manymu, pardavėjas pirko iš valdžios 
šitą žemę kaip savanoris ar kolonistas, 
nes šiaip paprastiems žmonėms tokio- 
mis sąlvgomis valdžia žemės nepar- 
duoda. Jeigu pardavėjas yra savanoris 
ar kolonistas, tai jis negali žemės par- 
duoti. Sitai žemei pirkti tikrai negau- 
site vaivados leidimo. Paieškokite kito 
sklypo. 


Ats. Aleksiejūnu'. Kreipkitės į 
P. K. U. ir prašykite, kad gydytojų ko- 
misija iš naujo jus peržiūrėtų, nes svei- 
kata pablogėjo. Sumokėjus bankan pi- 
nigus. bankas duoda pakvitavimą, tad 
peržiūrėkite, yal yra pas jus kur nors 
pakvitavimas užsimetęs, o jeigu nesu- 
rasite, turėsite bankui antrą kartą su- 
mokėti. 


Ats. Stundrai Jeigu tėvas eksmi- 
sinę bylą išlošė, tai jis gali tamstą iš 
namų pavaryti. Šiuo atveju, mūsų ma- 
nymu, geriau savo valia iš namų išei- 
kite, nes kitaip turėsite sumokėti ants- 
toliui išlaidas. Jeigu galite įrodyti, kad 
daug davėte pinigų į tėvo ūkį, tai dabar 
galite tų pinigų iš tėvo per teismą rei- 
kalauti. Įrodyti galėsite liudininkais. 
Tėvo teisman padavimas neapsaugos 
nuo to, kad jis kam nors svetimam ne- 
aprašytų žemės. Kadangi žemė yra jo 
nuosavybė, tai nežiūrint, kiek jis turi 
metų, gali palikti testamentą kitiems. 


Ats. Budėtojui. Kadangi dėdė 
išvyko Amerikon 1912 m. ir nuo tolai- 
ko neturėjo su savo žeme jokių ryšių, 
tai jo teisės įsisenėjo. Visa žemė pri- 
klausė tamstos tėvui. Pamotei priklauso 
septintoji dalis tėvo palikimo. Aplinky- 
bė, kad pamotė antrą kartą ištekėjo, ne- 
turi įtakos į jos teises. Negalite priver- 
sti, kad pamotė imtų savo dalį pinigais, 
o ne žeme. Jeigu pamotė sutinka imti 
dali pinigais, tik negalite susitarti dėl 
žemės kainos, sudarykite trečiųjų tei- 
smą. Tegul pamotė išrenka vieną žmo- 
gų, tamsta taip pat vieną, O tiedu iš- 
sirinks trečią ir taip sudarytas teismas 
tegul nustato, kiek tamsta turi pamotei 
išmokėti. P—as. 


Nr 17(51) 


ŪkiNINKAS 


135 


448855 3 

OTERU DAR 


Žaisti — vaikų darbas 


Vaiko žaidimas yra geriausias būdas 
jo veiklai pasireikšti. Bežaisdamas vai- 
kas kuria, pergyvena viską, ką jis- gir- 
dėjo ir matė. Bežaisdamas vaikas pažįsta 
daiktus, jų ypatybes; bežaisdamas jis iš- 
moksta ir dirbti. Todėl duokime vai- 
kams žaislų ir leiskime jais kuo ilgiau- 
siai žaisti. Kartais vaikai, nenusimany- 
dami, ima žaisti su kokiais aštriais ar 
surūdijusiais daiktais, pavojingais jų svei- 
katai. Čia suaugusieji turėtų atkreipti 
dėmesį ir, ne barniais, o rimtais paaiški- 
nimais ir patarimais, žaislus pakeisti. 
Nereikia vaiko barti, kai jis bežaisdamas 
sutepa savo drabužius arba paima kokį 
reikalingą daiktą, pav., mamos skarelę, 
siūlų kamuolėlį lėlei padaryti, lazdą pa- 
jodinėti. Tai jis daro nesąmoningai. Taip 
pat nereiktų barti ir už tai, jei vaikas 
pradėjo žaisti viduryje aslos, visiems 
ant tako. Juk jis to nesupranta, kad ga- 
lėtų kam nors kliudyti. Susirinkęs žais- 
lus, kokius pagaliukus ar lenteles, vaikas 
taip įsigilina į savo darbą, kad net už- 
miršta kas aplink jį dedasi. Ir labai blo- 
gai daro tas, kuris pačiame vaiko darbo 
įkarštyje nustumia į šalį viską ir liepia 
eiti ko nors atnešti, arba paduoti. Juk 
ir suaugęs žmogus labai pyksta, jei jj 
kas darbe gaišina, tai kaip gi neužsigaus 
vaikas? Nepaaiškinus ir nesusitarus, taip 
žiauriai pertraukti jo darbo negalima. 
Tėvai turėtų džiaugtis, kad vaikas moka 
žaisti, kad pats susiranda sau žaislų, 
o nelindi kur kampe be jokio užsiėmi- 
mo. Turėdami kiek laisvo laiko, tėvai 
patys galėtų padaryti vaikams daugybę 
įdomių žaisliukų, pav., karukus, lankus, 
mažus grėbliukus, kastuvėlius — vasaros 
darbams. Pririnkus įvairių apdailintų lent- 
galiukų ir sulygintų kuolelių, sudėjus 
juos į dėžę, galima duoti vaikui staty- 
bos darbams atlikti ir panašiai. 

Kad vaikas nesimaišytų ant tako arba 
viduryje aslos, reikia jam paskirti vieną 
šviesų grįčios kampelį ir pavesti jo ži- 
niai. Jei grįčia neturi grindų, 0 yra mo- 
lio ar plytų, tai reikia patiesti dekutį, ar 
nors švarų maišą. Mažą kūdikį galima 
net atitverti tokiame kampelyje pulsčiu 
suolų, kad jis nešliaužtų kur prie van- 
dens ar ugnies. Didesniems vaikams 
aptvaraj nereikalingi. Jiems bus didžiau- 
sias malonumas ir patogumas, jei rūpes- 
tingas tėvelis sukals mažą staliuką ir 
kėdutę, o prie sienos pritaisys lentynukę 
ar spintelę žaislams susidėti. Iš to išeis 
dviguba nauda: vaikas nesimaišys suau- 
gusiems po kojų ir, turėdamas savo 
kampą, išmoks nuo pat mažens tvarkos, 
nes turės kur sudėti savo daiktelius. 
Netoli kampelio reikia įtaisyti jam pa- 
gal ūgį kabyklukes rankšluostėliui, pal- 
teliui ir kitiems drabužėliams pasika- 
binti, kad parėjus iš lauko ar einant mie- 
goti, nenumestų jų kur kampan. Nuo 
mažens išmokytas vaikas tvarkingai su- 
dėti savo žaislus ir drabužius, bus ir 
suaugęs tvarkingu žmogumi. 


Kad vaiko kampelis būtų jaukus ir 
gražus, jį reikia papuošti, pakabinant ant 
sienos vaikiško turinio paveikslėlius. 
Netinka kabinti vaikams nesuprantamų, 
negražių ir žiauraus turinio paveikslų. 
Per paveikslus vaikas pažįsta tolimus 
kraštus. Geras paveikslas lavina jo skonį, 
ugdo religinius ir tautinius jausmus. 
Taigi labai svarbu, kad ne tik vaiko 
kampelis būtų puošiamas tinkamais pa- 
veikslais, bet ir visas gyvenamas butas; 
tik čia šalia Šventųjų paveikslų turėtų 
būti vytis, vienas kitas atvaizdas mūsų 
tautos veikėjų, kad vaikas nuo pat ma- 
žens pažintų ir išmoktų gerbti savo tė- 
vynę ir jos didvyrius. Jei paveikslų vai- 
kiško turinio sunku nupirkti, tai jų ga- 
lima surasti įvairiuose žurnaluose ir lai- 
kraščiuose. Tik juos iškirpus reikia pa- 
dėti po stiklu ir apklijavus kraštus tam- 
sia popierio ar medžiagos juostele, pa- 
kabinti ant sienos. 

Nevisus žaislus galima padaryti na- 
mie, taigi šiek tiek priseina jų nupirkti, 
Bet dažnai pasitaiko, kad tėvai, nežino- 
dami kas vaikui tinka, nuvykę turgun, 
priperka kas papuola, ką apsukrus par- 
davėjas įsiūlo. Tad labai dažnai vaikai 
gauna mažaverčius, blizgančius ir grei- 
tai gendančius žaislus, kuriuos tuoj su- 
gadina ir už tai yra barami. Taigi rei- 
kia žinoti, kad ne visi žaislai, kurie iš- 
statyti krautuvių languose, tinka vai- 
kams. Daugelis jų tik gražiai atrodo, iš 
tolo traukia akį, bet visai menkos ver- 
tės auklėjimo žvilgsniu. Taip visokios 
patrankos, skardinės dūdelės ir automo- 
biliukai netinka vaikams, nes yra ne- 
stiprūs ir sukelia vaikuose nereikalingą 
kovos ir žiaurumo jausmą. Skardinės 
dūdelės nehigieniškos, nes vaikai, dėda- 
mi prie lūpų, gali apsikrėsti visokiomis 
ligomis. 

Norint pirkti gerą žaislą, reikia žiū- 
rėti, kad jis būtų stiprus, gerai ir tiks- 
liai padarytas ir gražiai nudažytas. Zais- 
las turi būti paprastas, kad vaikas pats, 
be pagalbos suaugusių, galėtų žaisti. Jis 
turi būti pritaikinias vaiko amžiui ir 
interesams. Mažiems vaikučiams geriau- 
siai tinka guminiai gyvuliukai ir lėlytės, 
spalvotos piramidės (įvairiaus dydžio 
ratukai, sumauti ant 'kuolelio), įvairūs 
mediniai gyvul'ukai ant ratukų, autobu- 
siukai ir vežimėliai, kuriuos vaikai gali 
traukti, stumti, pakrauti ir išversti. Di- 
desni vaikai noriai žaidžia su įvairiomis 
„statybomis“, mergaitės su lėlėmis. 


PRAKTIŠKI PATARIMAI 


Kaip apsaugoti vilnonius rūbus 
nuo kandžių 


Kandys labai dažnai sunaikina padė- 
tus žieminius vilnonius rūbus ir kaili- 
nius. Dėl to reikia visus vilnonius rū- 
bus, kailinius, medžiagas ir siūlus ati- 
tinkamai apsaugoti nuo tų kenkėjų. Pa- 
prasčiausia ir pigiausia tam priemonė 


Al 

yra naftalinas. Naitalinan reikia kiek 
primaišyti kamforo ir tuo mišiniu gerai 
išbarstyti visus vilnonius rūbus. Išbar- 
stytus rūbus reikia sudėti į drobinius 
maišus ir užsiūti arba uždaryti į sanda- 
rią skrynią ar kubilą, kad kandys nega- 
lėtų ten įlysti. 

Dar galima kitu būdu apsaugoti vil- 
nonius drabužius Paimti */4 litro ben- 
zino ir tame butelyje ištirpinti 5 gra 
mus naftalino. Tuo tirpiniu tiksliai iš- 
purškinti visus vilnonius (tik reikia būti 
atsargiems su ugnim, nes benzinasleng- 
vai užsidega). 

Trečias receptas nuo kandžių gali 
būti dar tokis: 25 gr. kamforo ištirpinti 
'/4 litro spirito ir išpurškinti vilnonius. 


Kuo išnaikinti blakes 


Blakių perus mediniuose ir geleži- 
niuose daiktuose (lovose, sienų plyšiuo- 
se) geriausia yra sunaikinti verdančiu 
vandeniu su žaliuoju muilu. Jeigu tokiu 
būdu būtų sunku blakes išnaikinti, kai jų 
daug prisiveisia visur, tada geriausia jas 
išnaikinti sieros dūmais. Tam tikslui 
reikia sandariai uždaryti visus langus 
ir užkamšyti visus plyšius sienose, pro 
kuriuos galėtų dūmai išeiti. Paskui pa- 
imti molinį ar metalinį katiliuką, įdėti 
jan kiek žarijų ir ant vielos pakarti pir- 
kios palubėje taip, kad iki lubų būtų 
apie 1 m nuotolio. Paskui ant žarijų už- 
dėti apie 25 dekus sieros ir visiems iš 
pirkios išeiti, o duris uždaryti. Taip pir- 
kią reikia palaikyti sieros dūmuose per 
24 valandas. Tada sieros dūmai įeis į 
visus pirkios ir baldų plyšius ir išnai- 
kins visas blakes. Paskui reikia atida- 
ryti visus langus ir duris ir gerai pir- 
kią išvėdinti, nes sieros dūmai yra di- 
deli nuodai. 

Blakes dar galima naikinti ir tokiu 
būdu: paimti 95 gramus terpentino ir iš- 
tirpinti jame 5 gramus tymolio. Paskui 
tuo tirpiniu gerai išpurškinti tas vietas, 
kur blakės veisiasi. 


Kaip kovoti su skruzdėmis 


Dažnai gyvenamo 
apsigyvena skruzdės, kurios daugeliu 
atžvilgių yra įkyrios. Tada reikia ply- 
šius patepti karbolium, tai skruzdės pa- 
sišalins. Taip pat gerai veikia toks mi- 
šinys: 3 dalys medaus ir 1 dalis mielių 
reikia gerai sumaišyti ir išdėstyti ant 
lėkštelių ten, kur skruzdės vaikščioja. 
Arba gali būti ir toks mišinys: 5 dalys 
medaus sumaišyti su 1 dalimi borakso 
ir padėti ant lėkštelių tose vietose, kur 
skruzdės landžioja. 


namo plyšiuose 


Ukiška knyga ir laikraštis yra 


geriausi ūkininkijos mokytojai 

KI. Norint pastatyti perkūnsargį 200, 
300 ir t. t., iki 1000 metrų spinduliu, 
koks jis turi būti, kiek kaštuotų ir kaip 


pastatyti? P. Kraunelis. 
Ats. Iš paklausimo tenka spresti, 
kad kalbama apie stiebinį žaibolaidį 


(perkūnsargį), vadinasi apie tą, kuris 
pritaisomas prie ilgo stiebo. Be to, iš 
paklausimo atrodo, kad stiebinis žaibo- 
laidis turėtų apsaugoti aplinkumą 200, 
300, 400 net iki 1000 metrų spinduliu. 
Tikrumoje taip nėra. Stiebiniai žaibo- 
laidžiai apsaugoja tik labai mažą aplin- 
kumą, kurios stiebo ankštumo spinduliu 
negalima matuoti. Esti atsitikimų, kad 
labai aukštas stiebinis žaibolaidis, sto- 
vėdamas prie neaukšto namo, apsaugo 
nuo žaibo tik arčiau žaibolaidžio sto- 
vintį namo galą. Zodžiu, stiebinis žaibo- 
laidis nėra visai tikras. Tačiau jeigu 
neįstengiama pastatyti geresnio žaibo- 
laidžio, tai reikia įtaisyti bent stiebinis, 
kuris irgi gali neblogai apsaugoti. Šis 
žaibolaidis mūsų kaime labiausiai pap- 
lites. Tiktai toks žaibolaidis reikėtų ge- 
rai įtaisyti. Kaip kiekvienas, taip ir šis 
žaibolaidis susideda iš trijų dalių: 1) žai- 
bo priėmėjo, sudaryto iš L a 
2) žaibo laidų ir 3) įžeminimo. Žaibo 
priėmėjas sujungiamas su laidais, o šie 
su įžeminimu. Sujungimas turi būti kuo 
tiksliausias. Žaibo priėmėjai dažniausiai 
vartojami plieniniaiai, gerai cinkuoti 
arba variniai. Plieninių skerspiūvis turi 
būti nemažesnis kaip 200 kvadratinių 
milimetrų ir varinių — nemažiau kaip 
100 kv. mm. Variniai daug geriau pri- 
ima ir praleidžia žaibo srovę, todėl jie 
skaitomi geresni ir jie gali būti plo- 
nesni už plieninius. Laidininkai irgi ge- 


riausi variniai arba plieniniai. Jie turi 
turėti kuo didžiausią paviršių, nes žai- 
bo srovė eina beveik tiktai laidininko 


paviršiumi, taigi juo tas paviršius dides- 
nis, juo 
Tam tikslui laidininkai susukami iš 
kelių vielų arba gaminamos juostos su 
daugeliu griovelių. Stiebiniams Žaibo- 
laidžiams patartina imti 7 plieno vielos, 
kiekviena po 4,5 mm skersinio piūvio 
arba 7 vario vielos po 3,4 mm skersi- 
nio piūvio ir susukti į kabelį, virvę. 
Įžeminimui vartojama metalinės (vari- 
nės) plokštės, vieno ketvirtainio metro 
ir 0,5 cm pločio arba metaliniai vamz- 
džiai, įkalti iki 4 — 6 metrų gilumo. 
Vamzdžiai turi būti 1 colio arba, kie- 
tesnėje žemėjo 1,5 colio. Vamzdžiai 
daug geriau įžemina, negu plokštės. 
Plokštės reikia taip giliai įkasti, kad 
jos būtų tame sluoksnyje, kur baigiasi 
sausa žemė ir kur prasideda drėgna 
žemė. Sausoje arba visai drėgnoje že- 
mėje įžeminimas blogai veikia. Dėl to 
vamzdžiai, įkalti iki 4—6 metrų ir skai- 
tomi geresniais įžeminimais, nes jų 
dalis esti sausoje, dalis drėgnoje ir dalis 
šių dviejų sluoksnių ribose. Šulinin 
įleistas įžemintuvas irgi blogai veikia. 
Stiebas turi būti aukštesnis už visus 
aplink jį esamus pastatus. Tačiau labai 


lengviau srovė nueis į žemę. 


Klausimai ir atsakymai 


ŪKININKASš 


aukšto nėra pra nės daryti, nes kaip 
minėta, dvigubai aukštesnis stiebas 
neapsaugos dvigubai didesnės aplinkos, 
Be stiebinių Žaibolaidžių dar vartojami 
stoginiai  žaibolaidžiai, ant kiekvieno 
pastato atskirai. Tam tikslui ant stogo 
šelmens (kraigo) tiesiamas žaibo pri- 
ėmėjo laidas su mažais smailgaliais. 
Tas laidas su žeme sujungiamas žaibo 
laidais, nutiestais per trobesio abu ga- 
lus ar šonus iki įžemintuvų. Šie žaibo- 
laidžiai atsieina, žinoma, daug brangiau, 
tačiau jie jau tikrai visai apsaugoja 
kiekvieną trobesį. 

Medžiaga (be stiebo) stiebiniam žai- 
bolaidžiui kaštuos apie 22—28 auks. 
Geriausia, kad žaibolaidžius statytų iš 
karto kelioliką ūkininkų. Tada susidėję 
kartu pigiau nusipirktų medžiagos ir pi- 
giau atsieitų pasamdyti specialistas. 
Be specialisto statyti nepatartina, nes 
blogai sujungus ar įžeminus, galima 
pasidaryti daug žalos. Specialistas turi 
būti tikras, kvalifikuotas. Norint pačiam 
plačiau apie žaibolaidžius pasiskaityti, 
reikia įsigyti knygą „Kaimo statyba“ 
(kaštuoja 1 auks., gaunama Valaičio 
knygyne Vilniuje, Mickevičiaus g-vė 31) 
arba paskaityti 1938 m. „Ūkininko Ka- 
lendoriuje“ atspausdintą straipsnelį apie 
žaibolaidžius. Tenka dar priminti, kad 
gera (50 metrų) antena irgi yra nemen- 
kas žaibolaidis, kuris beveik prilygsta 
stiebinį Žaibolaidį. 

KI. Noriu statyti gyvenamąjį namą 
iš molio. Prašau patarti, ko reikia pri- 
maišyti molin ir kaip giliai įkasti žemėn 
fundamentas. J. Bartkevičius. 

Ats. Geriausia yra į molį primai- 
šyti daug viržių, nes jie yra labai stip- 
rūs, tai labai gerai suriša molj. Bet 
jeigu nėra viržių, tai galima tam tikslui 
vartoti smulkias spygliuočių medžių ša- 
kas arba karklų vytis. Galima taip pat 
vartoti ir šiaudus. Visai be rišamosios 
medžiagos moliniai trobesiai nestato- 
mi, nes taip būtų nestipru. Plaušinga 
medžiaga (viržiai, šakos, šiaudai) ne 
tik sustiprina trobos sienas, bet ir pa- 
daro jas koringas, išpurtusias. Todėl 
tokios sienos nepraleidžia iš lauko šal- 
čio ir tada troba yra šilta. Molio sie- 
nos gali būti plukiamos tam tikrose 
formose arba jei yra geras meisteris, 
tai ir be formų gali pastatyti tiesias ir 
lygias sienas. Formose plūktos sienos 
yra gražesnės ir stipresnės. Sienoms 
plukti geriausia tinka vidutinio riebumo 
molis, kuris turi šiek tiek ir molio prie- 
maišų. Per riebus molis ilgai džiūsta ir 
džiūdamas smarkiai traukiasi ir sprogi» 
nėja. Kad molio sienos žiemą neper- 
šaltų ir nerasotų, jų storumas turi būti 
nuo 55 cm iki 65 cm. Vidurinės sienos 
gali būti daug plonesnės, 

Molinės trobos pamatai turi būti iš- 
mūryti iš akmenų su betonu. Jie turi 
būti tokio pat storumo, kaip ir sienos. 
Išorinių sienų pamatai reikia įleisti į 
žemę per 1 metrą gilumo, kad po 
jais nesušaltų žemė. Nes žemei šąlant 

ir pamatai yra sujudinami o kartu su 
jais ir sienos. Tada sienos gali pradėti 
trūkinėti ir net sugriūti. Todėl parna- 
tus reikia ileisti į žemę bent per 1 m. 
gilumo. Vidurinių sienų pamatai gali 
būti sekliau įleisti į žemę—per 65 cm. 
Virš žemės pamatai turi būti nemažiau, 
kaip 50 cm aukščio, kad nuo žemės 
atšokę vandens lašai nesitaškytų ant 
molio sienų ir jų negadintų. Tarp pa- 
matų ir sienų reikia duoti tuoliaus izo- 
liaciją, kad drėgmė nepersimestų į 
sienas. 


Ilgiau laikykime veisli- 
nes kiaules 


Mūsų ūkininkai veislines kiaules daž- 
niausiai laiko pertrumpai, neišnaudoja 
jų ilgesniam paršiukų vedžiojimui, Pa- 
prastai, kad ir gera kiaulė, kuri veda 
gerus paršiukus, palaikoma dvejetą 
metų, kol iš jos susilaukiama 2—3 lizdų 
paršelių ir vėliau supenėjus pasker- 
džiama. 

Kad kiaulė atvestus paršiukus gerai 
užaugintų, privalo turėti daug pieno, 
turi būti pieninga. Visi žinome, kad 
paršiukai normaliai iki 8 savaičių am- 
žiaus žinda kiaulę, o iki 4 savaičių am- 
žiaus kiaulės pienas jiems yra vienin- 
telis maisto šaltinis. O tuo metu par- 
šiukai kaip tiktai smarkiausiai auga. 

Bet didžiausias kiaulės pieningumas 

išsivysto ne tuojau, bet tiktai po keleto 
apsiparšiavimų, panašiai kaip ir karvių 
pieningumas, kuris pasiekia aukščiausį 
laipsnį tik po 5 apsiveršiavimų. 
o Profesorius T. Konopinskis ištyrė, 
kad kiaulių vaisingumas esti didžiau- 
sias tarp 3-čiojo ir 7 tojo apsiparšiavimo, 
nes tada jos atveda daugiausia paršiukų. 
Taip pat tame laikotarpyje kiaulės ge- 
riausiai išžindo ir užaugina savo par- 
šiukus. Taigi tame amžiuje kiaulės 
turi daugiausia ir pieno. Todėl, turint 
gerą veislinę kiaulę, nereikia skubėti 
jos paskersti. Bet ją reikia išlaikyti ma- 
žiausiai 4—4'/2 metų, kol ji atves par- 
šiukus bent 7 kartus. 

Tik tais atvejais galima kiaulę anks- 
čiau paskersti, kai ji nepasižymi nė 
kiek, kaip gera paršiukų augintoja arba 
peranksti nusipeni ir yra mažai pie- 
ninga. 

Žemės ūkio gaminių kainos 
Šių metų balandžio 29 d., Vilniaus Javų-Prekių 
Biržos pranešimu, buvo mokama už 100 kg auks. 


Rugiai „44 4 k, + . 14.50—15.75 
Kviečiai sa LS 20.00—21.75 
Miežiai „sw e o eu G oO 6 17.25—18.00 
PT E a a 14.25—16.50 
Girikiais is rataa P k 21.50— 22.50 
Semenys, 44 ae Ea 55 00—56.00 
Vikai“ aeoe e o a + « 2U.00—21.00 
Lubinas (mėlynas) ... . „ 10.25—10.75 
Kvietinės sėlenos „|... 13.25 —13 75 
Ruginės sėlenos „|... 12.00— 12.50 
Sviestas 1 kg I rūšies urme .. ... „2.80 
5 detal. . oca a o PES A0 

2 „ II rūšies urme . o. «n: 2.70 

L . » detal mo L L 3,10 

n > sūdytas urme EEF 240 

- ` £ detal s e e a e 22:60 
Kiaušinių ! kg urme... sses ae’sn.. 1.00 
detal 28 e a a a ae P20 

